ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Σεπτεμβρίου 1991 με την οποία καλείται το Βασίλειο της Ισπανίας να αναβάλει την έγκριση σχεδίου κανονισμού για την επισήμανση των μικρών γλυκισμάτων που περιέχουν πολυόλες (Το κείμενο στην ισπανική γλώσσα είναι το μόνο αυθεντικό) (91/551/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 79/112/ΕΟΚ του Συμβουλίου της 18ης Δεκεμβρίου 1978 περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους (1), όπως τροποποιήθηκε τελευταία από την οδηγία 91/72/ΕΟΚ (2), και ιδίως τα άρθρα 16 και 17,

Εκτιμώντας:

ότι, σύμφωνα με τη διαδικασία που προβλέπεται στο άρθρο 16 παράγραφος 2 της οδηγίας 79/112/ΕΟΚ, οι ισπανικές αρχές κοινοποίησαν στην Επιτροπή την πρόθεση τους να εγκρίνουν σχέδιο τεχνικοϋγειονομικής ρύθμισης για την παρασκευή, διανομή και εμπορία καραμελών, τσιχλών, ζαχαρωδών προϊόντων και μικρών γλυκισμάτων G ότι το εν λόγω σχέδιο ρύθμισης περιλαμβάνει κανόνες επισήμανσης που έχουν ως σκοπό αφενός να καθιερώσουν την αναγραφή επί των συσκευασιών των προϊόντων που περιέχουν πολυόλες προειδοποιήσεων όσον αφορά την παρουσία των προσθέτων αυτών και αφετέρου, να καταστήσουν υποχρεωτική τη χρησιμοποίησης της ειδικής ονομασίας για την αναγραφή της εν λόγω κατηγορίας προσθέτων στον κατάλογο των συστατικών και συνεπώς να απαγορεύσουν την χρησιμοποίηση του ειδικού αριθμού ΕΟΚ G ότι, σύμφωνα με τα προβλεπόμενα στο άρθρο 16 παράγραφος 2 της οδηγίας 79/112/ΕΟΚ, η Επιτροπή προέβη σε διαβουλεύσεις με τα άλλα κράτη μέλη στο πλαίσιο της Μόνιμης Επιτροπής Τροφίμων G ότι αναγνωρίστηκε γενικά ότι οι προειδοποιήσεις τις οποίες επιθυμούν να καταστήσουν υποχρεωτικές οι ισπανικές αρχές είναι αναγκαίες για την σωστή ενημέρωση των καταναλωτών G ότι, ωστόσο, η μονομερής εφαρμογή του μέτρου αυτού στην Ισπανία θα εμποδίσει δίχως άλλο σε σημαντικό βαθμό τις ενδοκοινοτικές συναλλαγές G ότι, εξάλλου, η διάταξη του ισπανικού σχεδίου που αποβλέπει στην απαγόρευση της χρησιμοποίησης του αριθμού ΕΟΚ είναι αντίθετη προς το άθρο 6 σημείο 5 στοιχείο β) δεύτερη περίπτωση και το άρθρο 14 της οδηγίας 79/112/ΕΟΚ και ότι δεν δικαιολογείται η πρόβλεψη κοινοτικής παρέκκλισης G ότι, όσον αφορά το θέμα των προειδοποιήσεων, ως περισσότερο ικανοποιητική λύση θεωρείται η εκπόνηση διάταξης για κοινοτική επισήμανση G ότι θα πρέπει συνεπώς να αναβληθεί για ένα ορισμένο χρονικό διάστημα η ανάληψη οποιασδήποτε εθνικής πρωτοβουλίας στον τομέα αυτό,

ότι τα μέτρα που ελήφθησαν με την παρούσα απόφαση είναι σύμφωνα με τη γνώμη της Μόνιμης Επιτροπής Τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το Βασίλειο της Ισπανίας οφείλει να αναβάλει επί δώδεκα μήνες από την κοινοποίηση της παρούσας απόφασης, την θέσπιση του σχεδίου του για τη λήψη μέτρων που έχουν ως σκοπό να καταστήσουν υποχρεωτική την αναγραφή ορισμένων προειδοποιήσεων στην επισήμανση των καραμελών, τσιχλών, ζαχαρωδών προϊόντων και γλυκισμάτων που περιέχουν πολυόλες.

2. Σε περίπτωση που, μετά την πάροδο της δωδεκάμηνης περιόδου που αναφέρεται ανωτέρω, το Βασίλειο της Ισπανίας θεσπίσει εθνική ρύθμιση ελλείψει σχετικών κοινοτικών διατάξεων, η ρύθμιση αυτή δεν μπορεί να απαγορεύει τη χρησιμοποίηση του αριθμού ΕΟΚ για την αναγραφή των πολυολών στον κατάλογο, των συστατικών των προϊόντων που περιέχουν την εν λόγω κατηγορία προσθέτων.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 27 Σεπτεμβρίου 1991.

Για την Επιτροπή Martin BANGEMANN Αντιπρόεδρος

(1) ΕΕ αριθ. L 33 της 8. 2. 1979, σ. 1.

(2) ΕΕ αριθ. L 42 της 15. 2. 1991, σ. 27.